1. napirend Minősített többség

**A pénzbeli és természetbeni szociális és gyermekjóléti ellátásokról szóló 7/2016 (IX.16.) önkormányzati rendelet módosítása.**

Készítette: Horváthné Tóth Valéria jegyző

Tisztelt Képviselő-testület!

A jogalkotásról szóló 2010. évi CXXX. törvény szerinti előzetes hatásvizsgálati (17.§) és indokolási (18.§) kötelezettségnek az alábbiak szerint teszek eleget:

*1. a tervezett jogszabály valamennyi jelentősnek ítélt hatása, különösen*

*a) társadalmi hatása:* A rendelet társadalmi hatása a polgárok temetkezéssel kapcsolatos terheinek csökkenése, a szociális ellátások arányosítása, az önkormányzat szociális szerepvállalásának a közvéleményben történő felértékelődése.

*b) gazdasági, költségvetési hatása:* A rendelet következményeként a szociális célú normatíva ésszerűbb, célirányosabb felhasználása várható.

*c) környezeti és egészségi következményei:* A rendeletnek környezetvédelmi, egészségügyi hatásai nincsenek.

*d) adminisztratív terheket befolyásoló hatásai:* A szabályozásnak adminisztratív terheket növelő hatása nincsen, a szükséges személyi, szervezeti, tárgyi feltételek rendelkezésre állnak.

*2. a jogszabály megalkotásának szükségessége, a jogalkotás elmaradásának várható következményei:* A jelenlegi rendelet megalkotásának jogi szükségessége nincs, a módosítást a helyi életkörülmények változása, illetve a szociális ellátások célirányosabb, ésszerűbb, a fiatalok boldogulását jobban elősegítő szabályozás indokolja.

*3. a jogszabály alkalmazásához szükséges személyi, szervezeti, tárgyi és pénzügyi feltételeke*t a közös önkormányzati hivatal biztosítja.

*Az indoklásban be kell mutatni azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismerteti a jogi szabályozás várható hatásai:*

A képviselő-testület a szociális célú kiadásainak segély összegét alapvetően 2016-ban módosította, az időközben bekövetkezett változó körülményeket figyelembe véve, bevezetett néhány új szociális ellátási formát.

Az eltelt időszakban a lakosság vagyoni helyzetében bekövetkezett változások egyszerre kedvezőek, és kedvezőtlenek. Egyrészt a jövedelmek – ha nem is nagy mértékben – de nőttek, a szociális ellátások megállapításának alapját képező nyugdíjminimum pedig már 12 éve változatlan. Így hiába vezettünk be új ellátási formákat, az elérendő célhoz további módosítás szükséges, mert a jogosultak köre igen szűk volt. 2021 évben az önkormányzati finanszírozás keretében közel 3 millió Forinttal emelkedett a szociális normatíva, amely több más állami támogatási normatívához hasonlóan kötött felhasználású, ezért az ellátások jogosultsági feltételeit javítani javasoljuk, és a támogatási össze3gek megemelése is indokolt, az időközben elég jelentős mértékű árváltozások ellensúlyozására. 2020 év a COVID járvány miatt egyébként is súlyos terheket rótt a lakosságra, életkörülményeik negatív irányba változtak, mindezekre tekintettel az alábbi módosításokat javasoljuk:

**Indoklás a módosító tételekhez:**

1. §. és a 25.§.ban a személyes gondoskodást nyújtó szervezet átszervezés folytán megváltozott, neve pontosításra került.
2. §. A rendelet 3.§(5) bekezdése pontosításra szorul a hivatkozás pontja javítandó.
3. A települési lakásfenntartási támogatás jogosultsági jövedelmi értékhatár emelését javasoljuk.
4. §. A lakásfenntartási támogatás összegének emelését javasoljuk.
5. §. A fűtéstámogatás jövedelmi értékhatár emelését javasoljuk.
6. §. A fűtéstámogatás összegének emelését javasoljuk.
7. 7és 9.§. A folyósítás feltételeit hozzáigazítottuk a többi ellátási formához.
8. 10.§.11.§.12.§.13. §.-oknál a jövedelmi értékhatárok növelését, és a támogatás összegének emelését javasoljuk.
9. A 14.§.-ban az eredeti rendelet d./ ponttal történő kiegészítést javasoljuk a gyermekszületés ösztönzésére a tartósan a településen élő fiatalok részére, ennek következményeként a 15. §-ban a támogatások összegének emelését javasoljuk, a tartósan kurdon élők vonatkozásában.
10. A 16.§.ban átmeneti kiegészítő szabályként javasoljuk a tavalyi évben „ rekordnak számító születések kiegészítő támogatását, tekintettel az idei évtől történő emelés részbeni kompenzálására támogatás megállapítását főként azért, mert jellemzően 5 évnél régebben többségében 10 évnél régebben itt lakóknál történt gyermekszületés.
11. A 17- és 18.§-ban a temetési segély jogosultsági feltételeinek emelését, és összegének emelését javasoljuk.
12. A 19.§-ban kiegészítő – pontosító szabályként rögzítenénk, hogy a rászorultság feltételei egyértelműek legyenek. Cél, hogy, a támogatásnál, hogy a ténylegesen rászorulók kaphassanak támogatást, és az egyéb ellátást megkerülők először a törvényes lehetőségeket használják ki, a megélhetésük biztosítására.
13. A 20.§.-ban a rendkívüli támogatás l. ponttal történő bővítését javasoljuk megállapítani azoknak, akik munkanélküli ellátásból új munkavállalóként -vagy a család anyagi háttere miatt az utazás költségei fedezetélnek megteremtésére nehézségekkel képes vagy képtelen - a munkába állás első alkalommal történő költségeinek támogatására.
14. Az eredeti rendelet 23. §-ában szabályozott tüzelőtámogatásra való jogosultság feltételeinek emelését javasoljuk, míg a 24. §-ban a jogosultsági értékhatár megemelését.
15. A 24.§-ban a vis maior támogatási jogosultság feltételeit pontosítottuk.

Fentiek alapján, kérem a Tisztelt Képviselő-testületet, hogy az elfogadásáról szíveskedjenek állást foglalni.

Kurd, 2021, február 2.

Müller János sk

polgármester